Els xics i les xiques del Centre de Dia Municipal “Los Bloques” reben les seues caixes de Nadal, cortesia del Grup de Dones
2025-07-24

El Grup de Dones de Burjassot ha fet lliurament, a través de Serveis Socials, a Quique, Noemí L., Noemí H., Lucia, José, Lauren, Antonio, Vicente G., Vicente D., Luis, Adam i Yoli, xics i xiques que componen el Centre de Dia Municipal “Los Bloques” de les seues caixes amb productes típics d’aquestes dates.

Un “regal”, com ells mateixos han assenyalat, que els ha encantat i que han agraït d’una manera molt especial a la citada entitat burjassotera que, un any més, ha posat el seu granet d’arena per a ajudar als qui més ho necessiten del municipi.

El Grup de Dones iniciava amb els primers compassos del mes de desembre el repartiment d’aquestes caixes amb productes nadalencs que, en aquesta ocasió, ha fet feliç a aquest grup de xavals i a les seues famílies.